കോണ്ഗ്രസിലെ നേതൃമാറ്റം ഗുണകരം: പി.സി. ജോര്ജ് കോട്ടയം: കോണ്ഗ്രസിലെ പൊട്ടിത്തെറിക്ക് ഒരു ദിവസത്തെ ആയുസേയുള്ളൂവെന്നും നേതൃമാറ്റം ജനാധിപത്യത്തിനു ഗുണകരമാണെന്നും മുന്എംഎല്എ പി.സി. ജോര്ജ്. ഡിസിസി പ്രസിഡന്റുമാരെ നിശ്ചയിച്ചതു നീണ്ട ചര്ച്ചകള്ക്കൊടുവിലാണ്. കോണ്ഗ്രസിലെ മുതിര്ന്ന നേതാവാണ് ഉമ്മന് ചാണ്ടി. ആരെയും കുറ്റം പറയുന്നില്ല.ഉമ്മന് ചാണ്ടിയുടെയും രമേശ് ചെന്നിത്തലയുടെയും കാലംകഴിഞ്ഞു. എന്റെയും കഴിഞ്ഞു. കെ. സുധാകരന് പാരന്പര്യമുള്ള പാര്ട്ടിക്കാരനാണ്. വി.ഡി. സതീശനും പഠിച്ചു കാര്യങ്ങള് മുന്നോട്ടു നയിക്കാന് മിടുക്കനാണ്. പുതുതലമുറ വരട്ടെയെന്നും അദ്ദേഹം പറഞ്ഞു. യുഡിഎഫുമായി ചേര്ന്നു പോകണമെന്നാണ് ജനപക്ഷത്തിന്റെ നിലപാടെന്നും പി.സി. ജോര്ജ് കോട്ടയത്ത് മാധ്യമപ്രവര്ത്തകരോട് പറഞ്ഞു.